Pielikums

Daugavpils valstspilsētas pašvaldības domes

2024. gada \_\_\_.\_\_\_\_\_\_ lēmumam Nr.\_\_\_\_

SADARBĪBAS LĪGUMS

*Līguma parakstīšanas datums ir pēdējā pievienotā droša elektroniskā paraksta laika zīmoga datums, Rīgā*

**Rīgas valstspilsētas pašvaldības aģentūra “Rīgas digitālā aģentūra”** (turpmāk – Aģentūra), kuru saskaņā ar 2022. gada 30. marta nolikuma Nr. RD-22-168-no “Rīgas valstspilsētas pašvaldības aģentūras “Rīgas digitālā aģentūra” nolikums” 10.2. punktu un Rīgas domes priekšsēdētāja 2023. gada 25. maija pilnvaru Nr. RD-23-41-pv pārstāv tās direktors Arnis Gulbis, no vienas puses, un

**Daugavpils valstspilsētas pašvaldība** (turpmāk – Pašvaldība), kuru pārstāv saskaņā ar Daugavpils valstspilsētas pašvaldības domes 2023.gada 27.jūlija saistošo noteikumu Nr.8 “Daugavpils valstspilsētas pašvaldības nolikums” 42.punktu un Daugavpils valstspilsētas pašvaldības domes 2024.gada \_\_.\_\_\_\_\_ lēmumu Nr.\_\_\_tās, priekšsēdētājs Andrejs Elksniņš, no otras puses,

Aģentūra un Pašvaldība kopā turpmāk sauktas Puses, un katrs atsevišķi Puse, pamatojoties uz:

1. Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 28. punktu, Valsts reģionālās attīstības aģentūru (turpmāk – VRAA) 2023. gada 5. janvāra lēmumu Nr. 1-4/23/2 “Par valsts kustamās mantas nodošanu bez atlīdzības”, un starp Aģentūru un VRAA noslēgto 2023.gada 19.janvāra pieņemšanas nodošanas aktu, kas paredz, ka Aģentūra pieņem valdījumā latvija.lv izmitināto e-pakalpojumu EP57 “Nekustamā īpašuma nodokļa apmaksa tiešsaistē”;
2. Valsts pārvaldes iekārtas likuma 54. un 61.pantu;
3. Publisko aģentūru likuma 17. panta trešo daļu,

noslēdz šādu sadarbības līgumu, (turpmāk – Līgums):

1. Līguma priekšmets
	1. Līgums nosaka Aģentūras pārziņā esošā latvija.lv izmitināto e-pakalpojumu EP57 “Nekustamā īpašuma nodokļa apmaksa tiešsaistē” (<https://latvija.lv/lv/Epakalpojumi/EP57/Apraksts>  (turpmāk – EP57) un VRAA pārziņā esošā Valsts informācijas resursu, sistēmu un sadarbspējas informācijas sistēmas VIRSIS maksājumu moduļa (turpmāk – VIRSIS MM) veidņu uzturēšanas un administrēšanas kārtību.
	2. Aģentūra nodrošina e-pakalpojuma EP57 uzturēšanu un attīstību (turpmāk – Pakalpojums).
	3. Pašvaldība pilnvaro Aģentūru administrēt VIRSIS MM veidni, cenrādi, cenrāža pozīcijas un banku kontus.
	4. Pašvaldība nodrošina informācijas sniegšanu Aģentūrai Līguma 1.3.punkta nodrošināšanai.
2. Pušu tiesības un pienākumI
	1. Aģentūra apņemas:
		1. nodrošināt nepārtrauktu EP57 darbību, izņemot plānotos un ārkārtas darbības pārtraukumus.
		2. nodrošināt Pašvaldībai Pakalpojumam nepieciešamo VIRSIS MM veidnes, cenrāža, cenrāža pozīcijas un banku kontu administrēšanu, kas ietver:
* pirmreizējo veidņu, cenrāžu un cenrāžu pozīciju izveidošanu 3 (trīs) darba dienu laikā pēc Līguma 2.2.1.punktā norādītās informācijas saņemšanas.
* aktualizēt EP57 Līguma 2.2.2.punktā noteikto informāciju 3 (trīs) darba dienu laikā no informācijas saņemšanas dienas.
	+ 1. izmantot no Pašvaldības iegūtos datus tikai Pakalpojuma nodrošināšanai.
	1. Pašvaldība apņemas:
		1. nosūtīt Aģentūrai EP57 maksājuma funkcionalitātes nodrošināšanai nepieciešamo Pašvaldības aktuālo banku kontu informāciju, kas nepieciešama nekustamā īpašuma samaksai, uz Aģentūras oficiālo elektroniskā pasta adresi: da@riga.lv.
		2. informēt Aģentūru par banku kontu informācijas izmaiņu vismaz 5 (piecu) darba dienu laikā pirms izmaiņu spēkā stāšanās datuma, lai nodrošinātu informācijas aktualizēšanu EP57 nodrošināšanai, uz Aģentūras oficiālo elektroniskā pasta adresi: da@riga.lv.
	2. Ja Aģentūra konstatē, ka Pašvaldība ir nodevusi Aģentūrai neprecīzus vai neatbilstošus datus, Aģentūra paziņo Pašvaldībai par konstatētajiem trūkumiem, nosūtot paziņojumu uz Līguma 6.5.1.  punktā norādīto elektroniskā pasta adresi. Aģentūra ir tiesīga nesniegt Pakalpojumu līdz Pašvaldība nav novērsusi konstatētos trūkumus.
	3. Puse, ja tā plāno veikt darbus, kas var traucēt Pakalpojuma darbību, rakstiski informē otras Puses pilnvaroto personu vismaz 24 (divdesmit četras) stundas iepriekš. Puse informācijā norāda plānoto darbu veikšanas laiku un iespējamo Pakalpojuma pārtraukšanas laiku.
	4. Ja Puses vai tā darbinieka rīcības (turpmāk - Pārkāpums) gadījumā ir apdraudēta pakalpojuma pilnvērtīga sniegšana, Puse nekavējoties brīdina otru Pusi, dodot termiņu pārkāpuma novēršanai 24 (divdesmit četras) stundas. Aģentūra ir tiesīga nekavējoties pārtraukt Pakalpojuma nodrošināšanu Pašvaldībai līdz brīdim, kamēr Pašvaldība būs novērsusi Pārkāpuma radītās vai iespējamās sekas.
	5. Aģentūra neatbild par datu saturu, kas tiek nodoti EP57 maksājumu funkcionalitātes izpildes laikā.
	6. Apstrādājot personas datus, Puses ievēro Eiropas Parlamenta un Padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
1. Konfidencialitāte
	1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma saturu, citu ar to izpildi saistītu dokumentu saturu, informāciju, kas iegūta Līguma noteikumu izpildīšanas procesā, kā arī Līdzēju rīcībā esošo tehnisko, komerciālo un citu informāciju par otru Pusi un tā darbību, izņemot Latvijas Republikā spēkā esošajos normatīvajos aktos paredzētajos gadījumos. Puses apņemas nodrošināt iepriekš minētās informācijas neizpaušanu no savu darbinieku puses. Puses ir savstarpēji mantiski atbildīgi par Līgumā paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.
	2. Par konfidenciālu informāciju Līguma izpratnē netiek uzskatīta informācija, kas ir noteikta Līguma 2. punktā vai vispārēji zināma vai publiski pieejama šīs informācijas izpaušanas brīdī (izņemot personas datus) vai, kas vēlāk kļūst publiski zināma (izņemot personas datus), izņemot, ja to izpaudis otra Puse, pārkāpjot Līguma noteikumus, kā arī informācija, kas ir atļauta izplatīšanai ar otras Puses rakstisku atļauju, vai informācijas atklāšanu pieprasa Latvijas Republikas normatīvie akti.
	3. Konfidencialitātes noteikumi ir spēkā neierobežotu laiku, neskatoties uz Līguma izbeigšanas termiņu un iemesliem.
2. Nepārvarama vara
	1. Puses ir atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā, kuru attiecīgā Puse nevarēja paredzēt, novērst un ietekmēt.
	2. Puse, kura nepārvaramās varas dēļ nevar izpildīt savas saistības, 3 (trīs) darba dienu laikā par to informē otru Pusi, ja tas ir iespējams, pievieno izziņu, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	3. Ja nepārvaramas varas apstākļu dēļ Līgums netiek pildīts ilgāk par 3 (trīs) mēnešiem, katrai Pusei ir tiesības vienpusēji izbeigt Līgumu, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies Līguma izbeigšanas rezultātā. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
3. Līguma termiņš, LĪGUMA grozīšana un izbeigšana
	1. Līgums stājas spēkā tā abpusējas parakstīšanas dienā un ir spēkā līdz Puses izbeidz Līgumu.
	2. Par Līguma grozījumiem Puses vienojas rakstiski. Rakstiskās vienošanās tiek abpusēji parakstītas un ir pievienojamas Līgumam kā neatņemamas sastāvdaļas.
	3. Ja Aģentūrai rodas papildu izdevumi saistībā ar šī Pakalpojuma izmaiņām un to realizācijai nepieciešamajām izstrādēm un infrastruktūras nodrošināšanu, Aģentūra par šādas situācijas iestāšanos vismaz 3 (trīs) mēnešus pirms tam informē Pašvaldību. Šajā gadījumā Puses par Pakalpojuma maksu var vienoties atsevišķi, noslēdzot vienošanos, kas kļūst par Līguma neatņemamu sastāvdaļu.
	4. Pusei ir tiesības vienpusēji izbeigt Līgumu, rakstiski brīdinot par to otru Pusi vismaz 30 (trīsdesmit) dienas iepriekš.
	5. Aģentūra ir tiesīga vienpusēji izbeigt Līgumu, ja Pašvaldība:
		1. nepiekrīt Līguma 5.3. punktā noteiktajā gadījumā slēgt vienošanos par Pakalpojuma maksu;
		2. 3 (trīs) darba dienu laikā vai citā Pušu saskaņotā termiņā, nav novērsusi Pārkāpumu.
	6. Līgumam beidzoties, netiek nodrošināta pilna EP57 funkcionalitāte.
4. NOSLĒGUMA NOTEIKUMI
	1. Jebkuras nesaskaņas, domstarpības vai strīdus Puses risina savstarpēju pārrunu ceļā. Ja Puses nevar vienoties, strīdu risina normatīvajos aktos noteiktajā kārtībā.
	2. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus aizstāj ar citiem Līguma mērķim un saturam atbilstošiem noteikumiem.
	3. Puses nekavējoties paziņo otrai Pusei par tās juridiskā statusa, juridiskās vai korespondences adreses un bankas rekvizītu maiņu, tā reorganizāciju vai likvidāciju, nosūtot rakstisku paziņojumu otrai Pusei saskaņā ar Līguma 6.5. punktu.
	4. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.
	5. Puses vienojas, ka ar Līguma izpildi saistītos jautājumus risinās šādas Pušu kontaktpersonas:
		1. no Pašvaldības puses – \_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_;
		2. no Aģentūras puses – Rīgas valstspilsētas pašvaldības aģentūra “Rīgas digitālā aģentūra” **Digitālo risinājumu pārvaldības nodaļas** projektu vadītāja Inita Kindzule - Millere tālrunis: +371 26469496, e-pasta adrese: inita.kindzule@riga.lv.
	6. Līgums ir sagatavots uz elektroniska dokumenta veidā 3 (trijām) lapām un parakstīts ar drošu elektronisko parakstu.
5. Līdzēju rekvizīti

|  |  |
| --- | --- |
| **Izpildītājs:**Rīgas valstspilsētas pašvaldības aģentūra “Rīgas digitālā aģentūra”Brīvības ielā 49/53, Rīgā, LV-1010DirektorsArnis Gulbis | **Pasūtītājs:****Daugavpils valstspilsētas pašvaldība** K.Valdemāra iela 1, Daugavpils, LV-5401PriekšsēdētājsAndrejs Elksniņš |
| *DOKUMENTS IR PARAKSTĪTS AR DROŠU ELEKTRONISKO PARAKSTU**UN SATUR LAIKA ZĪMOGU* |